**ҚР-дағы БҰҰ ТҰРАҚТЫ ДАМУ МАҚСАТТАРЫ ТУРАЛЫ АҚПАРАТ**

2015 жылдың 25 қыркүйегінде БҰҰ Тұрақты даму саммитінде «**Әлемді түрлендіру: 2030 жылға дейінгі тұрақты даму күн тәртібі»** жаһандық даму күн тәртібі бірауыздан қабылданды.

Бұл құжат 2030 жылға дейін қол жеткізуге тиіс 17 Тұрақты даму мақсатын (ОДМ) қамтиды. ОДМ-ның өзі 169 міндет және 230 индикаторға бөлінген.

*1-мақсат: Кедейлікті жою:*

*2-мақсат: Аштықты жою;*

*3-мақсат: Денсаулық пен амандық;*

*4-мақсат: Сапалы білім беру;*

*5-мақсат: Гендерлік теңдік;*

*6-мақсат: Таза су мен санитария;*

*7-мақсат: Қолжетімді әрі таза энергия;*

*8-мақсат: Лайықты жұмыс пен экономикалық өсу;*

*9-мақсат: Индустриализация, инновациялар мен инфрақұрылым;*

*10-мақсат: Теңсіздікті қысқарту;*

*11-мақсат: Тұрақты қалалар мен елді мекендер;*

*12-мақсат: Жауапты тұтыну мен өндіру;*

*13-мақсат: Климаттың өзгеруіне қарсы күрес;*

*14-мақсат: Мұхит экожүйелерін қорғау*

*15-мақсат: Құрлық экожүйелерін қорғау;*

*16-мақсат: Бейбітшілік, сот әділдігі мен мықты институттар;*

*17-мақсат: Тұрақты даму мүдделеріндегі әріптестік.*

ОДМ үш құрамдас бөлікті біріктіру арқылы тұрақты дамуға қол жеткізуге көмектесу үшін әзірленген: **экономикалық, әлеуметтік және экологиялық.**

Тұрақты дамудың үш құрамдас бөлігі арасындағы тығыз қарым-қатынас климаттың өзгеруінің ауыр салдары мен шектеулі және нәзік табиғи ресурстарды сақтау қажеттілігі айқын бола бастаған қазіргі заманғы жағдайларда әсіресе өзекті болып табылады.

2015 жылдың қыркүйегінде БҰҰ Бас Ассамблеясының 70-ші сессиясы аясында Қазақстан БҰҰ-ға мүше басқа мемлекеттермен бірге 17 жаһандық тұрақты даму мақсатын қабылдады.

ОДМ-ны табысты және тиімді іске асыру тұрақты мониторингті, оның ішінде елді дамытудың стратегиялары мен бағдарламалық құжаттарын іске асыру контекстінде, мемлекеттік және мемлекеттік емес институттардың тығыз өзара іс-қимылын талап етеді. Осыған орай, Қазақстан Республикасы Үкіметінің жанынан Премьер-Министрдің төрағалығымен құрамына мемлекеттік органдардың, үкіметтік емес және халықаралық ұйымдардың өкілдері кіретін үйлестіру кеңесі (бұдан әрі – Үйлестіру кеңесі) жұмыс істейді.

Осы кеңес аясында ОДМ-ның келесі 4 бағыты бойынша жұмыс топтары жұмыс істейді:

1) Халық (ҚР ЕХӘҚМ) – кедейшілікті жою, гендерлік теңдік, салауатты өмір сүруді, білім беруді қамтамасыз ету;

2) Планета (ҚР ЭТРМ) – жер және су экожүйесін ұтымды пайдалану, климаттың өзгеруі;

3) Өркендеу (ҚР ҰЭМ) – инклюзивті өсу және экономикалық трансформация;

4) Бейбітшілік (ҚР МАМ) – қауіпсіз және бейбіт қоғам, күшті институттар, әділдік.

ОДМ-ны іске асыруды жалпы үйлестіру Ұлттық экономика министрлігіне жүктелді.

2022 жылдың шілдесінде Қазақстан жоғары деңгейдегі саяси форумда өзінің екінші ерікті ұлттық шолуын ұсынды.

Форумға қатысушылар тәжірибелерімен бөлісіп, 17 ОДМ-ға қол жеткізудің тиімді жолдарын бірлесіп іздеді. Қазақстан делегациясы өзінің шолуында негізгі жетістіктерді, қиындықтар мен туындаған проблемаларды, сондай-ақ алынған сабақтарды көрсетті.

Қазақстанда №16 ОДМ тиімді жүзеге асыру үшін Қазақстан Республикасы Ақпарат және қоғамдық даму министрілігінің бұйрығымен «Бейбітшілік» бағыты бойынша Тұрақты даму мақсаттарын енгізу және іске асыру бойынша ведомствоаралық жұмыс тобы құрылды және жұмыс істейді.

«Бейбітшілік» ВАЖТ құрамына мемлекеттік органдардың, азаматтық қоғамның, ҮЕҰ өкілдері, тәуелсіз сарапшылар және т.б. кіреді.

Жұмыс тобының отырыстары жылына кемінде 2 рет өткізіледі.

АҚІК қызметкерлері Қазақстан Республикасы Ұлттық экономика министрлігі мен Қазақстан Республикасы Сыртқы істер министрлігі өткізетін БҰҰ ОДМ мақсаттарын Қазақстанда жүзеге асыруға арналған іс-шараларға жүйелі түрде қатысады.

Осы жылдың ақпан айында Қазақстан Республикасы Ұлттық экономика министрлігінің «Экономика институты» базасында ОДМ жұмыс тобының мүшелерімен және ҰЭМ, Экономика институты, СЖДА, БҰҰ ДБ өкілдерімен бірлесе отырып ОДМ индикаторларын, оның ішінде № 16 ОДМ өзектендіру бойынша жұмыс жүргізілді.

Осы жұмыс аясында Министрлік ОМД ағымдағы көрсеткіштерін анықтауға белсенді қатысты.

Бұл жұмыс елімізде ОМД индикаторларын тиімді жүзеге асыруға мүмкіндік береді.

2024 жылы ОМД ұлттық индикаторларының жай-күйін және өзектілігін қарау/бекіту, ұлттық индикаторлар бойынша метадеректерді жаңарту бойынша Қазақстан Республикасы Ұлттық экономика министрлігімен бірлесіп жұмысты жалғастыру жоспарлануда. ОМД индикаторлары және Қазақстан Республикасындағы ОМД-ның орындалуы туралы жылдық есепті дайындау.

«Бейбітшілік» ВАЖТ келесі отырысы 2024 жылдың екінші тоқсанына жоспарланған.